Ραλφ Μπάερ

Ο Ραλφ Μπάερ (αγγλικά: Ralph Baer, 8 Μαρτίου 1922 - 6 Δεκεμβρίου 2014) ήταν Γερμανο-Αμερικανός εφευρέτης και μηχανικός, γνωστός για τη σημαντική συνεισφορά του στον τομέα των βιντεοπαιχνιδιών, μεταξύ άλλων για την επινόηση της πρώτης κονσόλας παιχνιδιών στα τέλη της δεκαετίας του '60. Το 2006 τιμήθηκε με το Εθνικό Μετάλλιο Τεχνολογίας και Καινοτομίας των ΗΠΑ για την προσφορά τουΆρθρο της 8/12/2014 στο imerisia.gr.

Βιογραφία
Στην ηλικία των έντεκα, ο Μπάερ αποβλήθηκε από το σχολείο του στη Γερμανία λόγω της Εβραϊκής του καταγωγής και αναγκάστηκε να πηγαίνει σε σχολείο μόνο για Εβραίους. Δυο μέρες πριν τη Νύχτα των Κρυστάλλων, διέφυγε με την οικογένειά του από τη Γερμανία.http://gizmodo.com/5797942/the-father-of-video-games-fled-the-nazis-then-fought-themhttp://kotaku.com/5797942/the-father-of-video-games-fled-the-nazis-then-fought-themhttp://www.huffingtonpost.com/steve-karras/ralph-baer-video-games_b_1988048.htmlhttp://www.gamasutra.com/view/feature/1690/the_right_to_baer_games__an_.php

http://news.google.com/newspapers?id=CKNVAAAAIBAJ&sjid=mtkDAAAAIBAJ&pg=6643,1187207&dq=ralph-baer+jewish&hl=en Στην Αμερική ολοκλήρωσε μόνος του τη μόρφωσή του και εργάστηκε σε εργοστάσιο. Απέκτησε δι' αλληλογραφίας πτυχίο ραδιοτεχνίτη το 1940. Το 1943 κλήθηκε να καταταγεί στον Αμερικανικό Στρατό και συμμετείχε στην πολεμική προσπάθεια κατά των Γερμανών, υπηρετώντας στην υπηρεσία αντικατασκοπείας στο αρχηγείο των Αμερικανών στο Λονδίνο.

Μετά τον πόλεμο συνέχισε τις σπουδές του αποκτώντας πτυχίο στην τότε ειδικότητα του Μηχανικού τηλεοράσεων από το Αμερικανικό Τηλεοπτικό Ινστιτούτο ΤεχνολογίαςCf. Wolverton, Mark, "The Father of Video Games", American Heritage Invention and Technology magazine, τ. Φθινοπώρου 2009.American Television Institute - article from the Early Television Museum. στο Σικάγο το 1949. Εργάστηκε σε εταιρείες ηλεκτρονικών ως σχεδιαστής και αργότερα ως στέλεχος, ιδρύοντας και τη δική του πριν καταληξει στην εταιρεία κατασκευής ηλεκτρονικών αμυντικού τομέα Sanders Associates, όπου παρέμεινε μέχρι τη συνταξιοδότησή του το 1987.Smithsonian Institution, "Administrative/biographical history" , Ralph H. Baer Papers, The Jerome and Dorothy Lemelson Center for the Study of Invention and Innovation

Ο Μπάερ είναι περισσότερο γνωστός ως ο επικεφαλής σχεδιαστής του Brown Box (Καφέ Κουτί) που τελικά έγινε το Magnavox Odyssey, η πρώτη κονσόλα βιντεοπαιχνιδιών και ως εφευρέτης αρκετών ακόμα πατενταρισμένων επινοήσεων που βοήθησαν να αναπτυχθεί το είδος των βιντεοπαιχνιδιών. Η ανάπτυξη του Brown Box ξεκίνησε το 1966 για την Sanders Associates. Το 1971 η άδεια για την κατασκευή του παραχωρήθηκε στην εταιρεία Magnavox και, αφού μετονομάστηκε σε Magnavox Odyssey, η κονσόλα κυκλοφόρησε το 1972 γνωρίζοντας μεγάλη επιτυχία. Ο Μπάερ δημιούργησε επίσης το πρώτο φωτοπίστολο και το αντίστοιχο παιχνίδι που μαζί πωλούνταν σαν πακέτο επέκτασης για το Odyssey. Το φωτοπίστολο ήταν η πρώτη περιφερειακή συσκευή για βιντεοκονσόλα.

Κατά τη διετία 1978-79 δημιούργησε μαζί με άλλους τρία δημοφιλή ηλεκτρονικά παιχνίδια. Το Simon, ηλεκτρονικό παιχνίδι που γνώρισε τεράστια επιτυχία από τα τέλη της δεκαετίας του '70 μέχρι και τα τέλη της δεκαετίας του '90, καθώς και το Super Simon και το Maniac που κυκλοφόρησαν την ίδια χρονιά.

Στις 13 Φεβρουαρίου του 2006 του απονεμήθηκε από τον τότε Πρόεδρο των ΗΠΑ Τζορτζ Μπους το Εθνικό Μετάλλιο Τεχνολογίας και Καινοτομίας των ΗΠΑ  για τη συνεισφορά του στην ανάπτυξη και δημοφιλία των διαδραστικών βιντεοπαιχνιδιών.President George W. Bush Presents.... Την ίδια χρονιά δώρισε όλα τα πρωτότυπα συσκευών που κατείχε και όλα τα έγγραφά του στο Εθνικό Μουσείο Φυσικής Ιστορίας του Ινστιτούτου Σμιθσόνιαν. Το 2008 τιμήθηκε με το Βραβείο Μασάρου Ιμπούκα του Ινστιτούτου Ηλεκτρολόγων και Ηλεκτρονικών Μηχανικών του οποίου είναι ισόβιο επίτιμο μέλος από το 2006.

 Παραπομπές 

 Πηγές 
 Wolverton, Mark, "The Father of Video Games: From a few notes scribbled on a notepad, Ralph Baer invented a new industry", American Heritage of Invention & Technology, Fall 2009.

 Εξωτερικοί σύνδεσμοι 

Ralph Baer Consultants
 Ralph H. Baer Papers, 1943-1953, 1966-1972, 2006  - Πρωτότυπα και έγγραφα του Μπάερ στο Κέντρο Λέμελσον του Σμιθσόνιαν.

Κατηγορία:Αμερικανοί εφευρέτες
Κατηγορία:Αμερικανοί ηλεκτρολόγοι μηχανικοί
Κατηγορία:Αμερικανοί μηχανολόγοι μηχανικοί
Κατηγορία:Αμερικανοί σχεδιαστές βιντεοπαιχνιδιών
Κατηγορία:Προγραμματιστές βιντεοπαιχνιδιών